Desktop

Musa Ramadani
Musa Ramadani u lind më 1944 në Gjilan. Si foshnje, bashkë me familjen, nga pushteti i atëhershëm, u deportua në Prizren, ku e kreu një pjesë të shkollimit fillor, për ta vazhduar atë (me të kthyer sërish) në Gjilan e në Viti. Në Gjilan e kreu edhe shkollimin e mesëm (Shkolla e Nxënësve në Ekonomi), ndërsa në Prizren – Shkollën e Lartë Pedagogjike, Dega e Letërsisë dhe Gjuhës. Që nga bangat e shkollimit të mesëm zu të merret me gazetari e letërsi, në mënyrë që, që nga viti 1965 e deri në mbyllje të saj pas vitit 2000, të punojë gazetar, redaktor në të përditshmen “Rilindja”.

Krijimtaria letrare-skenike dhe publicistike
Musa Ramadani është prezentuar në disa nga vëllimet, panoramat letrare e antologjitë, të përkthyera edhe në gjuhë tjera. Është laureat i një sërë Çmimesh. Talentin e tij prej krijuesi pluridimensional, e ka sprovuar edhe në krijimtarinë e fushave të tjera artistike. Është autor i një sërë tekstesh për këngë të lehta e të muzikës së tendencave moderne. Eshtë autor edhe i disa këngëve në frymën e zhanrit të muzikës së lehtë. Ndonëse pa ndonjë përgatitje paraprake muzikore, ka kompozuar këngë të cilat, madje në Manifesatimin më të madh muzikor të kohës “Akodret e Kosovës”, janë vlerësuar edhe me Çmimin e parë të Jurisë profesionale. Herë pas herë, është marrë e merret edhe me pikture. Madje një “kaptinë” e tërë e romanit të tij të fundit “Inamor:55”, është e “ilustruar” nga vetë punimet e autorit. Ramadani ka shkruar edhe humoreska, skeqe humoristike e shkrime satirike, me pseudonimin “Babloku”. Merret edhe me shkrime eseistike e kritikë teatrore, sikundër edhe me Udhëshkrime (nga Vjena e Parisi). Drama e tij “Moisiu në unazën e Inflandit”, sivjet u inskenua nga Teatri Kombëtar i Prishtinës, ndërkaq, drama “Ligatina” e Nebi Islamit, shkruar sipas motiveve të romanit homonim të Musa Ramadanit, kohë më parë, me sukses u inskenua në Teatrin Kombëtar të Gjilanit. Musa Ramadani punon me një përkushtim të madh, gjithnjë duke i qëndruar besnik frazës e vargut të latuar deri në përpikmëri, të një sintakse të kulluar shqipe, të një leksiku të begatshëm shprehjesh. “Ligatina”, sikundër edhe “Zezona” e një sërë tregimesh të përmbledhjeve të tij.

Çmimi “Beqir Musliu”
Juria vlerësuese, sivjet u përcaktua që Çmimi “Beqir Musliu” t’i takojë Musa Ramadan,petit, prozatorit, publicistit, teatrologut të njohur të letrave shqipe, me rastin e pranimit të shpërblimit, 2006.

Vepra letrare

 * “Mëkatet e Adamit” (poezi), “Rilindja, 1969;
 * “Thirravaje” (poezi), “Rilindja”, 1971;
 * “Neurosis” (poezi), botim autorial, 1973;
 * Romani pa kornizë”, “Bota e Re”, 1975;
 * “Muzat nuk flejnë” (poezi), “Rilindja, 1976;
 * “Fluroma” (tregime), “Rilindja”, 1978;
 * “Zezona” (roman), “Rilindja”, 1978, “Faik Konica”(ribotim), 2003;
 * “Fjala në skenë” (recensione për shfaqje teatrore), “Rilindja”,1080;
 * “Alfabeti i neurozave” (poezi), “Flaka e Vëllaznimit”, 1983;
 * “Ligatina” (roman), “Rilindja”, 1983;
 * “Moisiu në unazën e Inflandit” (dramë), “Rilindja”, 1984;
 * “Eugjenika e tri deteve” (poezi), “Rilindja”, 1986;
 * “Satana ma vodhi gurin e urtisë” (tregime), “Rilindja”, 1987;
 * “Nostalgji antike” (përzgjedhje e poezive), “Rilindja, 1995;
 * “Vrapuesja e Prizrenit” (roman), “Dukagjini”, 1997;
 * “Antiprocesioni” (roman), “Buzuku”, 1997;
 * “Inamor: 55” (roman), “Buzuku”, 2000.